ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
جناب نتن گڈکری نے آسمانی تاریخ میں ہندوستان کا شاندار باب لکھنے کے لیے اسرو کو مبارک باد دی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آسمانی تاریخ میں ہندوستان کا شاندار باب لکھنے کے لیے اسرو کو مبارک باد دی۔
سلسلے وار ٹویٹس میں جناب گڈکری نے کہا کہ اسرو کے ذہین دماغوں کو، خاص طور پر چیئرمین جناب ایس سوما ناتھ، پروجیکٹ ڈائریکٹر جناب پی ویراموتھویل، اور مشن ڈائریکٹر جناب موہنا کمار کو چندریان-3 کی بے عیب قمری لینڈنگ کے لیے دلی مبارک باد۔
مرکزی وزیر نے کہا کہ اس کامیابی سے ہندوستان چاند کے قطب جنوبی پر اترنے والا دنیا کا پہلا ملک بن گیا ہے۔ انہوں نے کہا کہ لگن، محتاط منصوبہ بندی اور غیر معمولی ٹیم ورک نے ایک بار پھر خلائی تحقیق میں ہندوستان کی قابلیت کا مظاہرہ کیا ہے۔
شمال مشرقی ریاستوں کی ترقی کی وزارت
ناگالینڈ کے نائب وزیر اعلیٰ جناب وائی پیٹن نے آج نئی دہلی میں مرکزی وزیر ڈاکٹر جتیندر سنگھ سے ملاقات کی
دونوں لیڈروں نے ناگالینڈ کے لئے متعدد ترقیاتی پروجیکٹوں کے بارے میں تبادلہ کیا
نئی دہلی، 15/ستمبر 2020 ۔ ناگالینڈ کے نائب وزیر اعلیٰ جناب وائی پیٹن نے آج شمالی مشرقی خطے کی ترقی ، وزیر اعظم کے دفتر، عملہ، عوامی شکایات، پنشنز، جوہری توانائی اور خلا کے مرکزی وزیر مملکت ڈاکٹر جتیندر سنگھ سے ملاقات کی اور ریاست کے متعلق متعدد ترقیاتی پروجیکٹوں اور تجاویز سے متعلق امور پر تفصیلی تبادلہ خیال کیا۔
میٹنگ میں ڈاکٹر جتیندر سنگھ نے جناب پیٹن کو بتایا کہ مرکز نے ناگالینڈ کو خصوصی ترجیح دیتے ہوئے ریاست میں تین سال کے اندر دوسرا میڈیکل کالج کھولنے کی اجازت دے دی ہے۔ انھوں نے کہا کہ یہ ایک المیہ ہے کہ آزادی کے 70 سال گزر جانے کے بعد بھی ناگالینڈ غالباً ملک کی واحد ایسی ریاست رہی ہے جس کے ساتھ ابھی تک اپنا ایک بھی میڈیکل کالج نہیں تھا، جس کی وجہ سے مریضوں کے ساتھ ہی اپنا کریئر بنانے کے خواہش مند ڈاکٹروں کو بھی ریاست سے باہر جانے کے لئے مجبور ہونا پڑتا تھا۔
ڈاکٹر جتیندر سنگھ نے کہا کہ صرف 20 لاکھ کی آبادی والی چھوٹی سی ریاست کے لئے مرکزی حکومت کے ذریعے امداد یافتہ میڈیکل کالج اس بات کا گواہ ہے کہ وزیر اعظم نریندر مودی کی زیر قیادت حکومت ناگالینڈ جیسی دور دراز کی ریاست سمیت پورے شمال مشرقی خطے کو کتنی ترجیح دیتی ہے۔
ناگالینڈ میں پہلا میڈیکل کالج کوہیما کی راجدھانی کے لئے تقریباً تین سال قبل منظور کیا گیا تھا۔ دوسرا میڈیکل کالج اب ریاست کے مشرقی مون ضلع میں بنایا جائے گا۔
نائب وزیر اعلیٰ نے ڈاکٹر سنگھ کے ساتھ شمال مشرقی خطے کی ترقیاتی اسکیم  کے تحت نافذ کئے جانے والے پروجیکٹوں کے بارے میں بھی تبادلہ خیال کیا۔ انھوں نے چان ڈانگ سیڈل سے نوکلاک تک 31 کلومیٹر طویل سڑک کی تعمیر کے کام میں تیزی لائے جانے کی خواہش کا اظہار کیا۔
ڈاکٹر جتیندر سنگھ نے تبادلہ خیال کے دوران کہا کہ شمال مشرقی خطے کی ترقی کی وزارت اور شمال مشرقی کونسل  کی جانب سے منظور شدہ سبھی پروجیکٹ متعلقہ ریاستوں کے ذریعے سجھائی گئی ترجیحات کے مطابق ہے۔ انھوں نے کہا کہ کووڈ سے پیداشدہ ناموافق حالات کی وجہ سے کچھ پروجیکٹوں کی تعمیل میں تاخیر ہوئی ہے، تاہم کووڈ کی وبا کی صورت حال میں ان کی وزارت نے شمال مشرقی ریاستوں کو ہر ممکن مالی مدد پہنچائی۔ ڈاکٹر سنگھ نے کہا کہ ان کی وزارت مستقبل میں متعدی امراض کے علاج کی صلاحیت رکھنے والے اسپتال کھولنے کے لئے مالی مدد مختلف ریاستوں کے ذریعے بھیجی گئی تجاویز منظوری دیے جانے کے عمل میں ہیں۔
امور داخلہ کی وزارت
داخلہ سکریٹری نے سمندری طوفان ‘‘وایو’’ کی وجہ سے پیدا ہونے والے حالات سے نمٹنے کی تیاریوں کا جائزہ لیا
نئی دہلی، 12 جون 2019، داخلہ سکریٹری جناب راجیو گوبا نے آج یہاں سمندری طوفان ‘‘وایو’’ کی وجہ سے پیدا ہونے والے حالات سے نمٹنے والی ریاستی اور مرکزی وزارتوں / ایجنسیوں کی تیاریوں کا جائزہ لینے والی اعلی سطحی میٹنگ کی صدارت کی۔
بھارت کے محکمہ موسمیات  نے بتایا کہ سمندری طوفان وایو کے 13 جون 2019 کو دوپہر بعد پوربندر اور دیو کے درمیان گجرات کے ساحل سے گزرنے کا امکان ہے کیونکہ شدید سمندری طوفان جس کی رفتار 145۔155 فی گھٹہ ہے، کو ایک 170 کلومیٹر فی گھنٹہ تک پہنچ جائے گی۔اس کی وجہ سے گجرات کے ساحلی اضلاع میں بھاری بارش ہونے کی امید ہے اور فلکیاتی مدو جزر کی وجہ سے سمندری کی لہریں 1.5 سے 2.0 میٹر تک اونچی اٹھیں گی جن کی وجہ سے کچھ، دیو بھومی، دوارکا، پوربندر، جام نگر، راج کوٹ، جونا گڑھ، دیو، گر، سومناتھ، امریلی اور بھاؤ نگر اضلاع کے نشیبی علاقے ڈوب جائیں گے۔ آئی ایم ڈی لگاتار تمام متعلقہ ریاستوں کے لئے باضابطہ بولیٹین جاری کررہا ہے۔
مذکورہ میٹنگ میں وزارت امور داخلہ، وزارت دفاع، محکمہ ٹیلی کام، وزارت بجلی، وزارت صحت اور کنبہ بہبود، نیشنل ڈیزاسٹر منیجمنٹ اتھارٹی ، مربوط دفاعی عملہ، بھارت کے محکمہ موسمیات اور نیشنل ڈیزاسٹر رسپانس فورس  کے اعلی افسران نے شرکت کی۔
اس میٹنگ میں گجرات کے چیف سکریٹری اور دیو ایڈمنسٹریٹر کے مشیر بھی ویڈیو کانفرنسنگ کے ذریعہ شریک ہوئے اور انہوں نے سمندری طوفان سے نمٹنے کے لئے کی گئی تیاریوں کے بارے میں بتایا۔ گجرات نے قبل ہی نشیبی علاقوں سے اپنے 1.2 لاکھ افراد کو محفوظ مقامات پر منتقل کردیا ہے اور یہ آج چار بجے شام تک مزید تین لاکھ افراد کو وہاں سے ہٹانے کا کام مکمل کرلے گا۔ اسی طرح دیو نے آٹھ ہزار افراد کو محفوظ مقامات پر پہنچایا ہے اور شام پانچ بجے تک 10 ہزار سے افراد کو وہاں ہٹاکر محفوظ مقامات پر پہنچا دے گا۔
محکمہ ٹیلی کام نے ٹیلی کام سروس پرووائڈروں کو کسی بھی قسم کے ایکسٹرا چارج کے بغیر بین سرکل رومنگ کی سہولت باہم پہنچانے کاحکم جاری کیا ہے۔
وزارت امور داخلہ متعلقہ ریاستی حکومتوں/ مرکز کے زیر انتظام علاقوں اور مرکزی ایجنسیوں کے ساتھ لگاتار رابطے میں ہے۔ این ڈی آر ایف نے کشتیوں، درخت کاٹنے والے آلات، ٹیلی کام آلات وغیرہ سے لیس 52 ٹیمیں مستعد کردی ہیں۔
ہندوستان کے ساحلی محافظ ، بحریہ، بری فوج اور فضائیہ کی اکائیوں نے بھی نگرانی کرنے والے طیاروں کو مستعد کردیا ہے اور ہیلی کاپٹر فضا سے نگرانی کررہے ہیں۔
ریاستی اور مرکزی ایجنسیوں کی تیاریوں کا جائزہ لیتے ہوئے داخلہ سکریٹری نے متعلق حکام کو اس بات کو یقینی بنانے کے لئے کہ کوئی بھی جانی نقصان نہ ہو اور بنیادی ڈھانچے کو کم سے کم نقصان پہنچے، تمام احتیاطی اقدامات کرنے کی کی ہدایات جاری کی ہیں۔انہوں نے راحت کیمپوں میں لازمی خوردنی اشیا، خوراک، پینے کا پانی اور ادویہ دستیاب کرانے کے انتظامات اور بجلی ، ٹیلی مواصلات اور صحت جیسی لازمی خدمات کو یقینی بنانے کے انتظامات کا بھی جائزہ لیا انہیں کسی بھی صورت میں ہونے والے نقصانات کا فوری طور پر ازالہ کرکے انہیں بحال کردیا جائے۔
۔۔۔۔۔۔۔۔۔۔۔
م ن۔ش س۔ن ا۔
U- 2408
(Visitor Counter : 74
وزارت آیوش
لیہہ میں منعقد ہونے والی یوم یوگا ۔ 2020 کی بڑی تقریب کی قیادت وزیراعظم کریں گے :شری یسوپدنائک
آیوش سیکٹرمیں اطلاعاتی تکنالوجی  میں عمدگی کے لئے ایوارڈکا اعلان
نئی دہلی،11مارچ :چھٹے عالمی یوم یوگا  کے لئے اصل قومی تقریب مرکز کے زیرانتظام علاقے لداخ کی راجدھانی لیہہ میں 21جون ، 2020کومنعقدہوگی اوراس تقریب کی قیادت وزیراعظم ، جناب نریندرمودی کریں گے ۔ اس پروگرام کا اعلان رسمی طورپر آیوش کے وزیرمملکت  جناب شری پد یسونائک نے آج نئی دہلی میں ایک میڈیا بریفنگ میں کیاہے ۔ نامہ نگاروں کے ساتھ بات چیت کرتے ہوئے وزیرآیوش نے اس موقع پر آیوش آئی ٹی ایوارڈز 2019 کا بھی اعلان کیا۔
یہاں یہ بات قابل ذکرہے کہ وزیراعظم ہرسال عالمی یوم یوگا  کی اصل تقریب میں یوگ کا عوامی مظاہرہ کرتے ہیں ۔ اس مظاہر ے میں کامن یوگ پروٹوکول  کی پیروی کی جاتی ہے ۔ آئی ڈی وائی ۔ 202کی جائے تقریب کچھ منفرد اورمختلف ہوگی کیونکہ یوگا کے لئے اتنا بڑا اجتماع پہلی بار اورجیسے بلند مقام پر ہوگا۔
عالمی یوم یوگا کی اہم جھلکی عام یوگا کامن یوگا پروٹوکول پرمبنی 45منٹ کی کا یوگاڈرل ہوگا۔ امید ہے کہ وزیراعظم ، جناب نریندرمودی 15ہزارسے 20ہزارافراد کے ساتھ لیہہ میں ان کے ساتھ سی وائی پی پرمبنی یوگا آسن کریں گے ۔ صنعتی ادارے جیسے سی آئی آئی اور ایف آئی سی سی آئی  نیز سی بی ایس ای ، یوجی سی اوراین سی ای آرٹی جیسے تعلیمی ادارے اور متعدد دوسرے شراکت داروں نے عالمی یوم یوگا ۔ 2020کے لئے منصوبےاور پروگرام تیارکئے ہیں ۔ اس سلسلے میں تیاریوں سے متعلق سرگرمیاں پورے ملک میں ہزاروں سی وائی پی تربیتی پروگراموں کے ذریعہ آئی ڈی وائی سے عام طورپر تین سے چارماہ قبل شروع ہوجاتی ہیں ۔ لاکھوں افراد کے سامنے ہرسال آئی ڈی وائی کے حصے کے طورپر عوامی تحریک کے جذبے سے یوگا کو پیش کیاجارہاہے ۔ آئی ڈی وائی کو منانا صحیح معنوں میں ایک عالمی سرگرمی ہے اورگذشتہ برسوں کے تجربے کے مطابق اس میں تقریبا 200ممالک شرکت کرتے ہیں ۔
آیوش کے شعبے میں اطلاعاتی تکنالوجی  میں عمدگی کے ایوارڈ کے اعلان کے تعلق سے 47اندراج موصول ہوئے ہیں ۔ جانچ کمیٹی کے ذریعہ ان کی جانچ کی گئی اور ان میں سے 8اندراج کو علیحدہ کیاگیاہے ۔ چھانٹے گئی 8اندراج کے اداروں کے نمائندوں نے جیوری کے سامنے اپنی یوگا کا مظاہرہ کیا۔ جیوری نے اپنی سفارشات بھیجنے سے قبل امیدواروں کے ذریعہ پیش کئے گئے مظاہرے اور دوسرے متعلقہ پہلووں پرغورکیا۔ یہ ایوارڈآئی ٹی پروڈکٹ اور پروجیکٹ کے اعتراف میں دیاجاتاہے جس کا مظاہرہ اہلیت ، عمل کی اثرانگیزی ، لاگت ، معیار، سروس ڈلیوری یا ان سب کا امتزاج کے لئے آئی ٹی کے استعمال میں جدت یا سنگ میل ہوتاہے ۔
ایوارڈ کا مقصد آیوش کے شعبے میں آئی ٹی کی پہل اور اطلاعاتی تکنالوجی کی تیاری کے ذریعہ کامیابی کے لئے اسے فروغ دینا نیز مسائل کے حل سے متعلق تجربات کے تبادلے ، خطرات کو کم کرنا ، مسئلہ کے حل اورکامیابی کے لئے منصوبہ بندی ہے ۔
وزارت دفاع
کوچی کے بحریہ کے اڈے میں پلاسٹک فضلات کے بندوبست کی سہولتوں کا افتتاح
فلیگ آفیسر کمانڈنگ اِن چیف، جنوبی بحری کمانڈ وائس ایڈمرل انیل کے چاؤلہ، پی وی ایس ایم، اے وی ایس ایم،این ایم،وی ایس ایم، اے ڈی سی نے 29 اگست 2020 کو کوچی کے بحریہ کے اڈے میں پلاسٹک فضلات کے بندوبست کی سہولتوں کا افتتاح کیا۔ اس موقع پر انہوں نے ایس این سی کوچی کے ذریعے ماحولیات کے موافق اقدامات کے ایک حصے کے طور پر ‘‘کیلی ڈوسکوپ- فیڈرڈ فرینڈس@کٹاری باغ’’ کے نام سے ایک چڑیوں سے متعلق کتاب کا بھی اجراء کیا۔
اس پائلٹ پروجیکٹ کو کوچن شپ یارڈ لمیٹیڈ  کے ذریعے ایک کارپوریٹ سماجی ذمہ داری  پروجیکٹ کے طور پر ارناکلم ضلع انتظامیہ کے ذریعے 46 لاکھ روپئے کی تخمینہ لاگت کے ساتھ کامیابی کے ساتھ لاگو کیا گیا ہے اور اسٹیل انڈسٹریز کیرل لمیٹیڈ  کے ذریعے نافذ کیا گیا ہے۔ اس سہولت سے فی گھنٹے لگ بھگ 150 کلوگرام پلاسٹک کو ری سائیکلنگ کیاجاسکتا ہے اور اس کاآپریشن ایس این سی کے ایما پر آئی این ایس بندوروتھی کے ذریعے کیا جائیگا۔ اس کی ملکیت بھی آئی این ایس بندوروتھی کے پاس ہی رہے گی۔ یہ سہولت نرم اور ٹھوس پلاسٹک فضلات کو کٹے ہوئے پلاسٹک کے طور پر پروسیسنگ کرنے میں اہل ہے جس کااستعمال مختلف ری سائیکلنگ متبادلوں کیلئے کیاجاسکتا ہے۔ ایس این سی کی یہ کوشش ہے کہ کوچی کے بحریہ کے اڈے سے کوئی بھی پلاسٹک کچرا باہر نہ جاسکے۔
ایس این سی کے ذریعے فطرت کا تحفظ کرنے کی سمت میں دیگر اقدامات کی بھی شروعات کی جارہی ہے اور ترغیبات فراہم کیے جارہے ہیں اور کٹاری باغ میں چڑیوں پر کتاب کا اجراء کرنے کامقصد کوچی میں ماحولیات کی صورتحال کے نظام کے سلسلے میں بیداری پیدا کرنا ہے۔
اس موقع پر کمانڈر اِن چیف نے یہ تسلیم کیا کہ پلاسٹک فضلات ری سائیکلنگ پروجیکٹ کئی ایجنسیوں کے اشتراک کا نتیجہ ہے اور اس بات پر روشنی ڈالی کہ اپنے حیاتیاتی تنوع کو تحفظ فراہم کرکے ہمیں اپنے بھگوان کے اپنے ملک کی قدیم خوبصورتی کو بحال کرنے کی اجتماعی سطح پر ضرورت ہے۔ کیوں کہ ہم سبھی کیلئے کرۂ ارض صرف ایک ہی ہے۔ انہوں نے کمانڈر سیکروار کے ذریعے اس شعبے میں چڑیوں کو پالنے کی سمت میں کی گئی انتھک کوششوں کو ذاتی طور پر سراہا۔ انہوں نے اس سچائی کو پھر سے دوہرایا کہ اس طرح کے فضلات کے نپٹارے کے بندوبست کے ذریعے کوچی کے کٹاری باغ اور اس کے آس پاس کے علاقوں کو جس میں واتھوروتھی گاؤں بھی شامل ہے، ایک ماڈل وارڈ کے طور پر تبدیل کرنے کی مانگ کی جارہی ہے۔ انہوں نے ضلع انتظامیہ سے اپیل کی کہ وہ غیرمقیم تارکین وطن آبادی کو فائدہ پہنچانے کیلئے واتھوروتھی میں ایک سیویج ٹریٹمنٹ پلانٹ قائم کرنے پر غور کریں۔
اس افتتاح کےموقع پر ریئر ایڈمرل ایم بی سریش اے وی ایس ایم، این ایم، چیف آف اسٹاف ، ایس ایم سی، جناب ایس سوہاس، آئی اے ایس ضلع کلکٹر، ارناکلم ، کوموڈور این اے جے جوسیف، وی ایس ایم، کمانڈنگ آفیسر آئی این ایس وندوروتھی اور کمانڈر پی سریش ،منیجنگ ڈائرکٹر، ایس آئی ایل کے کے علاوہ کچھ منتخب بحریہ کے اہلکار بھی شامل ہوئے۔
-----------------------
م ن۔م ع۔ ع ن
U NO:4925
(Visitor Counter : 79
شہری ہوابازی کی وزارت
گزشتہ تین برسوں میں چھ گرین فیلڈ ہوائی اڈے کام کرنے لگے ہیں، پانچ زیر تعمیر ہیں
ملک میں 13 مزید گرین فیلڈ ہوائی اڈے تیار کئے جائیں گے
اُڑان اسکیم کے تحت گزشتہ تین برسوں میں 42 ہوائی اڈے / ہوائی پٹیاں کام کرنے لگی ہیں
شہری ہوا بازی کی وزارت میں وزیر مملکت ) وی کے سنگھ  نے آج لوک سبھا میں ایک سوال کے تحریری جواب میں بتایا کہ گزشتہ تین برسوں میں درج ذیل چھ گرین فیلڈ ہوائی اڈے کام کرنے لگے ہیں: کیرلا میں کنور ہوائی اڈہ ، سکم میں پاکیونگ  اور کرناٹک میں کلبرگی ہوائی اڈہ ، آندھرا پردیش میں کرنول ہوائی اڈہ ، مہاراشٹر میں سندھو درگ ہوائی اڈہ  اور اترپردیش میں کشی نگر ہوائی اڈہ ، اس کے علاوہ گزشتہ تین برسوں کے دوران مہاراشٹر میں نوی ممبئی ، گوا میں موپا، راج کوٹ میں ہیرا سر، اترپردیش میں جیور،  اور ایٹا نگر، اروناچل پردیش میں ہولونگی میں گرین فیلڈ ہوائی اڈے تعمیر کئے جارہے ہیں۔
اس کے علاوہ حکومت ہند کی ’’اڑے دیش کا عام ناگرک ‘‘  اسکیم کے تحت گزشتہ تین برسوں کے دوران مجموعی طور پر 42 ہوائی اڈے/ ہوائی پٹیاں کام کرنے لگی ہیں۔
حکومت ہند نے گوا میں موپا ہوائی اڈے، مہاراشٹر میں نوی ممبئی ہوائی اڈے، بیجاپور ہوائی اڈے، ہاسن ہوائی اڈے اور کرناٹک میں شیموگا ہوائی اڈے، پڈوچیری میں کرائیکل ہوائی اڈے، گجرات میں ڈھولیرا ہوائی اڈے اور ہیراسر ہوائی اڈے آندھرا پرتلش میں ڈاگاڈرتھی ہوائی اڈے اور بھوگاپورم ہوائی اڈے، اتر پردیش میں جیور  ہوائی اڈے، مدھیہ پردیش میں دتیا ہوائی اڈے اور ایٹا نگر، اروناچل پردیش میں ہولونگی ہوائی اڈے میں 13 گرین فیلڈ ہوائی اڈے تیار کئے جانے کو ’اصولی طور پر‘ منظوری دے دی ہے۔ فنڈنگ سمیت ہوائی اڈہ پروجیکٹوں کو نافذ کئے جانے اور ان کی پائیدار ترقی کی ذمہ داری متعلقہ ہوائی اڈہ تیار کرنے والے پر ہوگی۔
۔۔۔۔۔۔۔۔۔۔۔
ش ح۔ا گ ۔ن ا۔
U-13633
(Visitor Counter : 88
اقلیتی امور کی وزارتت
ملک میں پارسی آبادی میں کمی
نئی دہلی، 21 مارچ 2022:
اس وزارت کے پاس دستیاب مردم شماری کے اعداد و شمار کے مطابق پارسی  برادری کی آبادی 2001 کی مردم شماری میں 69,601 سے کم ہو کر 2011 کی مردم شماری میں 57,264 رہ گئی ہے۔ اقلیتی امور کی وزارت نے بھارت میں پارسیوں کی آبادی میں کمی کو روکنے کے لیے جیو پارسی اسکیم نافذ کی۔ جیو پارسی اسکیم پارسی آبادی کو مستحکم کرنے کے لیے سائنسی پروٹوکول اور ڈھانچے کی مداخلت کو اپناتی ہے۔ اس اسکیم کے تحت اب تک 359 بچے اعانت کے ساتھ پیدا ہو چکے ہیں۔
پارسی آبادی کے زوال پذیر رجحان پر قابو پانے کے لیے اقلیتی امور کی وزارت ایک کمیونٹی مخصوص اسکیم یعنی 'جیو پارسی' نافذ کرتی ہے۔ اس اسکیم کے تین اجزا ہیں:  وکالت – جس میں بارآوری، شادی، خاندان اور عمر رسیدہ کونسلنگ جوڑوں کی کونسلنگ شامل ہے جن میں تعلقات کی تنظیم، پرورش، منشیات کے بارے میں آگاہی وغیرہ پر ورکشاپس شامل ہیں۔  کمیونٹی کی صحت- پارسی والدین کو کریچ/ بچوں کی دیکھ بھال، بزرگوں کی مدد وغیرہ کے اخراجات کو پورا کرنے کے لیے مالی امداد فراہم کرنا  طبی معاونت- اس میں معاون تولیدی ٹیکنالوجیوں فرٹیلائزیشن اور انٹرا سائٹوپلاسمک انجکشن  اور سروگیسی سمیت دیگر طریقے کے لیے مالی امداد بھی شامل ہے ۔
پارسی جوڑے جن کی خاندانی آمدنی 10 لاکھ روپے سے کم ہے اور خاندان کے ساتھ رہنے والے بزرگ افراد کو فراہم کی جانے والی مجموعی مالی امداد 224.61 لاکھ روپے سے زیادہ رہی ہے۔ یہ مدد 115 پارسی جوڑوں کو فراہم کی گئی ہے۔
اس وزارت کو پارسی برادری کی طرف سے کوئی مخصوص درخواست موصول نہیں ہوئی ہے کہ وہ پارسی برادری کو آتش کدے محفوظ رکھنے میں مدد کرے۔
یہ اطلاع مرکزی وزیر برائے اقلیتی امور جناب مختار عباس نقوی نے آج راجیہ سبھا میں ایک تحریری جواب میں دی۔
وزارت دفاع
ڈی آر ڈی او نے موٹر بائک ایمبولینس رکشیتا سی آر پی ایف کو سونپی
ڈی آر ڈی او لیباریٹری کے دلی کے انسٹی ٹیوٹ آف نیوکلیئر میڈیسن اینڈ ایلائیٹیڈ سائنسز  نے 18 جنوری 2021 کو نئی دلی میں سی آر پی ایف ہیڈ کوارٹر میں منعقد ایک تقریب کے دوران سی آر پی ایف کو ایک موٹر بائک ایمبولینس ’رکشیتا‘ سونپی۔ یہ بائک پر مبنی کثیرولٹی ٹرانسپورٹ ایمرجنسی گاڑی ہے۔
اس تقریب کا اہتمام نئی دلی میں واقع سی آر پی ایف کے ہیڈکوارٹر میں منعقد ہوا۔ ڈی آر ڈی او کے ڈی ایس اور ڈی جی  ڈاکٹر اے کے سنگھ نے ’رکشیتا‘ کے ماڈل کو سی آر پی ایف کے ڈائریکٹر جنرل اے پی مہیشوری کو سونپا، جس کے بعد اس موقع پر 21 بائیکوں کے ایک قافلے کو جھنڈی دکھا کر روانہ کیا۔
بائیک ایمبولینس بھارتی سیکورٹی فورسز اور ہنگامی حالت میں حفظان صحت کی خدمات فراہم کرانے والوں کو درپیش مشکلات میں فوراً مدد کرے گا۔یہ کم شدت والے لڑائی کے علاقوں سے زخمی مریضوں کو نکالنے کے دوران زندگی بچانے میں مدد فراہم کرے گا۔ یہ بائک ایسی بھیڑ بھاڑ سڑکوں اور دور دراز کے علاقوں کے لئے سود مند ہوگی جہاں ایمبولینس کے توسط سے پہنچنا مشکل ہوتا ہے اور زیادہ وقت لگتا ہے۔ یہ بائیک ایمبولینس اپنی کام کرنے کی صلاحیت اور مربوط ایمرجنسی میڈیکل سپورٹ سسٹم کی وجہ سے چار پہیوں والی ایمبولینس کے مقابلے تیزی سے مریضوں کے لئے ایک طبی ایمرجنسی ضرورت کو پوری کرسکتی ہے۔
رکشیتا ایک کسٹمائزڈ ری کلاینگ کثیرولٹی اپویکویشن سیٹ  سے فٹ ہے۔ جسےضرورت کے مطابق استعمال کیا جاسکتا ہے۔رکشیتا میں ہیڈ ایموب لائیزر سیفٹی ہارنیس جیکٹ، حفاظت کے لئے ہیڈ اینڈ فٹ اسٹریپس یعنی ہاتھوں وپیروں کے لئے حفاظتی پٹیاں، ایڈجسٹ کرنے والا فٹ ریسٹ فیزولوجیکل پیرامیٹر ناپنے والا آلہ ساتھ ہی وائرلیس مانیٹرنگ کی صلاحیت اور ڈرائیور کے لئے آٹو وارننگ سسٹم جیسی اہم خصوصیات شامل ہیں۔ زخمی ساتھی کے حال کی ریل ٹائم نگرانی ڈیش بورڈ پر لگے ایل سی ڈی پر کی جاسکتی ہے۔ بائیک ایمبولینس موقع پر صحت کی سہولت فراہم کرنے کے لئے ایئر اسپلینٹ میڈیکل اور آکسیجن کٹ سے بھی لیس ہے۔
یہ بائک ایمبولینس نہ صرف نیم فوجی اور ملٹری فورسیز کے لئے سود مند ہے بلکہ شہریوں کے لئے بھی اس کا استعمال کیا جاسکتا ہے۔
ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے ہماری سیکورٹی فورسز کے سامنے آنے والے چیلنجوں کے جواب میں اس سودیشی یعنی ملک میں ہی تیار کی جانے والی اور کم لاگت والی بائک ایمبولینس تیار کرنے کے لئے سائنس دانوں کی کوشش کی زبردست ستائش کی۔
...............................................................
ش ح، ح ا، ع ر
U-523
(Visitor Counter : 165
وزارت خزانہ
‘سیاحت کے مکمل پیکیج’ کے طور پر50 مقامات تیار کئے جائیں گے
سیاحوں کے تجربے کو بڑھانے کے لیے ایک ایپ لانچ کی جائے گی
‘دیکھو اپنا دیش’ اقدام کے مقاصد کو حاصل کرنے کے لیے مخصوص ہنر مندی اور کاروباری ترقی کے شعبے کو متحرک کیا جائے گا
متحرک دیہاتوں کے پروگرام کے تحت سرحدی دیہاتوں میں سیاحت کے بنیادی ڈھانچہ اور ضروریات کی سہولیات فراہم کی جائیں گی
او ڈی او پیز، جی آئی اور دستکاری کے مصنوعات کو آگے بڑھانے کے لئے ریاستوں میں یونیٹی مال قائم کیا جائے گا
کم از کم 50 مقامات کو سیاحت کے مکمل پیکیج کے طور پر منتخب اور تیار کیا جائے گا، خزانہ اور کارپوریٹ امور کی مرکزی وزیر محترمہ نرملا سیتا رمن نے آج یہاں پارلیمنٹ میں مرکزی بجٹ 24-2023 پیش کرتے ہوئے یہ اعلان کیا۔ انہوں نے مزید کہا کہ ان مقامات کا انتخاب چیلنج موڈ کے ذریعے ایک مربوط اور اختراعی طریق کار کے ذریعے کیا جائے گا جبکہ سیاحت کی ترقی پر توجہ ملکی اور غیر ملکی سیاحوں پر مرکوز ہو گی۔
وزیر خزانہ نے سیاحوں کا تجربہ بڑھانے کے لئے ایک ایپ لانچ کرنے کی تجویز پیش کی جس میں سیاحتی مقام کے تمام متعلقہ پہلوؤں کو دستیاب کرایا جائے گا۔ اس کے علاوہ فزیکل کنیکٹیویٹی، ورچوئل کنیکٹیویٹی، ٹورسٹ گائیڈز، فوڈ اسٹریٹس کے لیے اعلیٰ معیارات اور سیاحوں کی سیکورٹی بڑھائی جائے گی۔
گھریلو سیاحت کو مضبوط بنانے کے لیے، بجٹ 24-2023میں تجویز کردہ ‘دیکھو اپنا دیش’ اقدام کے مقاصد کو حاصل کرنے کے لیے سیکٹر کے لیے مخصوص ہنر مندی اور کاروباری ترقی کو شامل کیا جائے گا۔ وزیر خزانہ نے اعلان کیا کہ سرحدی دیہاتوں میں سیاحت کی حوصلہ افزائی کے لیے وائبرینٹ ویلجز پروگرام کے تحت سیاحت کے بنیادی ڈھانچے اور ضروریات کی سہولیات فراہم کی جائیں گی۔
مختلف سیاحتی اسکیموں کے بارے میں بات کرتے ہوئے، محترمہ سیتا رمن نے کہا کہ ‘‘دیکھو اپنا دیش’ اقدام وزیر اعظم کی طرف سے متوسط طبقے سے بین الاقوامی سیاحت پر گھریلو سیاحت کو ترجیح دینے کی اپیل کے طور پر شروع کیا گیا تھا جبکہ ‘سودیش درشن اسکیم’ تھیم پر مبنی ٹورسٹ سرکٹ کی مربوط ترقی کے لیے شروع کی گئی تھی۔’’
وزیر نے کہا کہ ریاست کے اپنے ایک ضلع، ایک پروڈکٹ ، جیوگرافیکل انڈیکیشن  اور دیگر دستکاری مصنوعات کو فروغ دینے اور فروخت کرنے کے لیے یونیٹی مال ریاستوں میں قائم کیا جائے گا۔ انہوں نے مزید کہا کہ ریاستوں کو دارالحکومت یا اہم ترین سیاحتی مرکز یا مالیاتی دارالحکومت میں اس طرح کے یونیٹی مال کے قیام کی ترغیب دی جائے گی اور دیگر ریاستوں کے او ڈی او پیز اور جی آئی مصنوعات کے لیے بھی جگہ فراہم کی جائے گی۔
وزیر خزانہ نے ہندوستان میں سیاحت کے امکانات کے بارے میں بات کرتے ہوئے کہا کہ‘‘یہ ملک ملکی اور غیر ملکی سیاحوں کے لیے بے پناہ کشش پیش کرتا ہے۔ سیاحت میں اس سے فائدہ اٹھانے کی بڑی صلاحیت موجود ہے۔ اس شعبے میں خاص طور پر نوجوانوں کے لیے ملازمتوں اور انٹرپرینیورشپ کے وسیع مواقع موجود ہیں۔ ریاستوں کی فعال شرکت، سرکاری پروگراموں اور پبلک- پرائیویٹ پارٹنرشپ کے ذریعے سیاحت کے فروغ کو مشن موڈ پر انجام دیا جائے گا۔
وزیراعظم کا دفتر
وزیر اعظم نے من کی بات کے لیے خیالات اور تجاویز طلب کیں
وزیر اعظم جناب نریندر مودی نے 27 نومبر 2022 کو صبح 11 بجے من کی بات کے آنے والے ایپی سوڈ کے لیے لوگوں کو خیالات اور تجاویز کا اشتراک کرنے کے لیے مدعو کیا ہے۔ خیالات کو مائی گو، نمو ایپ پر شیئر کیا جا سکتا ہے، یا پیغام ریکارڈ کرنے کے لیے 1800-11-7800 نمبر ڈائل کیا جا سکتا ہے۔
مائی گو دعوت نامہ کا اشتراک کرتے ہوئے، وزیر اعظم نے ٹویٹ کیا؛
‘‘میں اس ماہ کے # من کی بات کے لیے آپ کے بصیرت انگیز خیالات اور تجاویز حاصل کرنے کا منتظر ہوں، جو کہ 27 تاریخ کو ہوگا۔ انہیں مائی گو، نمو ایپ پر شیئر کریں یا 1800-11-7800 ڈائل کرکے اپنا پیغام ریکارڈ کریں۔’’
وزارت دفاع
سہہ ملکی ٹیبل ٹاپ بحری فوجی مشق ’شیلڈ‘ ڈبلیو این سی ممبئی میں انجام پذیر
نئی دہلی،19 جولائی 2021
مالدیپ کی قومی دفاعی فورس ،سری لنکا کی بحریہ اور ہندوستانی بحریہ کے درمیان سہہ ملکی ٹیبل ٹاپ اینٹی نارکوٹکس اینڈ میری ٹائم سرچ اینڈ ریسکیو ایکسرسائز ورچوئل طریقہ پر پہلی بار 14 اور 15 جولائی 2021 کو انجام دی گئی،جس میں ہندوستانی بحریہ کا کردار قائدانہ تھا ۔ اس مشق میں میری ٹائم وارفیئر سینٹر  ممبئی کا تعاون شامل رہا۔
دو روزہ بحری مشقوں کا آغاز ریئر ایڈ میر گوڈ چرن سنگھ ،چیف اسٹاف آفیسر ،ویسٹرن نول کمانڈ ممبئی کے افتتاحی کلمات سے ہوا ۔سری لنکائی بحریہ کے ریئر ایڈ میرل پرسننا مہاوتھانا،ڈائریکٹر جنرل آپریشنس ،مالدیپ نیشنل ڈفینس فورس کے کرنل ابراہیم حلمی ،ایریا کمانڈر نے بھی افتتاحی اجلاس میں شرکت کی۔
منشیات کے خلا ف کارروائیاں اور سمندری تلاش اور بچاؤ وہ اہم معاملات ہیں ،جن پر ان تینوں شرکاء نے غورو خوض کیا۔ان ممالک کا جغرفیائی محل وقوع اور بحر ہند خطے کے سمندری راستے تقریباً مشترک ہیں۔ان بحری مشقو ں کا مقصد سمندر ی سیکورٹی میں تعاون اور باہمی تال میل ،منشیات کی اسمنگلنگ جیسے ملکوں کے درمیان عام بحری جرائم کا مقابلہ کرنے کے سلسلے میں بہترین طور طریقوں کا تبادلہ ،معلومات کے تبادلے کیلئے ابتدائی کاموں ک بہتر بنانااور سمندری تلاش اور بچاؤ کے کاموں میں ایک دوسرے کو تعاون دینا ہے۔تمام اداروں نے اس بحری مشق میں بڑی گرم جوشی کے ساتھ حصہ لیا اور اپنے تجربات اور بہترین کارکردگی میں ایک دوسرے کو شریک کیا۔
اپنے اختتامی کلمات میں ایم ڈبلیو سی ممبئی کے ڈائریکٹر کوموڈورایس کیسمور نے تمام شرکاء کا ان کی طرف سے مخلصانہ حمایت اور تعاون کیلئے شکریہ ادا کیا۔

U. No. 6688
(Visitor Counter : 49
صحت اور خاندانی بہبود کی وزارت
مرکز ی وزار ت صحت نے ،پوسٹ مارٹم کے عمل کے لئے، نیا پروٹوکول نوٹیفائی کیا
مناسب بنیادی ڈھانچے والے اسپتالوں میں، اب غروب آفتاب کے بعدبھی، پوسٹ مارٹم کیا جاسکتا ہے
یہ قدم ،متوفی کے اہل خانہ اور اعضاء حاصل کرنے والوں کے لئے مفید ہوگا
مرکزی وزارت صحت کو مختلف ذرائع سے موصول حوالوں کے ردعمل میں اور سرکاری طورطریقوں کی تعمیل کے سبب بوجھ کو کم کرکے زندگی کی آسانی کو آگے بڑھانے کے حکومت کے عزائم کے مواقف آج سے پوسٹ مارٹم پروٹوکول میں تبدیلی کی گئی ہے تاکہ غروب آفتاب کے بعد اس کی اجازت دی جاسکے ۔ متوفی کے دوستوں اور رشتہ داروں کے علاوہ اس نئے عمل سے اعضاء کا عطیہ کرنا اور اعضاء کی پیوند کار ی میں بھی آسانی ہوگی کیونکہ پوسٹ مارٹم کے بعد متعینہ وقت میں اعضا کو نکال کر محفوظ رکھا جاسکے گا۔
اس سلسلے میں مرکزی وزارت صحت کے تحت آنے والے ہیلتھ سروس ڈائریکٹوریٹ میں ایک تکنیکی کمیٹی نے غروب آفتاب کے بعد پوسٹ مارٹم سے متعلق امور کی پڑتال کی ۔ یہ پتہ چلا کہ کچھ ادارے پہلے سے ہی رات میں پوسٹ مارٹم کررہے ہیں۔ ٹکنالوجی میں تیزی سے ہوئی پیش رفت اور بہتری کو دیکھتے ہوئے خاص طور پر ضروری روشنی کا انتظام اور پوسٹ مارٹم کے لئے ضروری بنیادی ڈھانچےکی دستیابی کی وجہ سے اسپتالوںمیں اب رات کے وقت بھی پوسٹ مارٹم کرنا ممکن ہے۔پروٹوکول میں کہا گیا ہے کہ اعضا ء کے عطیہ کے لئے ترجیحی بنیاد پر پوسٹ مارٹم کیا جانا چاہئے اور غروب آفتاب کے بعد بھی ان اسپتالوںمیں کیا جانا چاہئے ، جن کے پاس باقاعدہ طورپر اس طرح کے پوسٹ مارٹم کے لئے بنیادی ڈھانچہ موجود ہے ۔
بنیادی ڈھانچے وغیرہ کی موزونیت اور دستیابی کا تجزیہ اسپتال کے انچارج کے ذریعہ کیا جائے گا تاکہ ا س بات کو یقینی بنایا جاسکے کہ معیار میں کسی قسم کی کوئی کمی نہ ہو۔ اسپتال کو یہ بھی یقینی بنانا ہے کہ کسی بھی شک کودورکرنے اور مستقبل میں قانونی مقاصد کے لئے رات میں کئے گئے سبھی پوسٹ مارٹم کی ویڈیو ریکارڈنگ کی جائے گی۔
حالانکہ قتل ، خودکشی ، عصمت دری ، مسخ شدہ لاش اور مشکوک زمروں کے معاملوں کو تب تک رات کے وقت پوسٹ مارٹم کے لئے نہیں لانا چاہئے جب تک کہ قانون سے متعلق کوئی صورتحال پیدا نہ ہوئی ہو۔
تمام متعلقہ وزارتوں /محکموں اورتمام ریاستی حکومتوں اور مرکز کے زیر انتظام علاقوںکو پروٹوکول میں تبدیلی کے بارے میں مطلع کردیا گیا ہے۔